KUOLEMAN KAUPPAMIEHET - I SELL THE DEAD
Taru sormusten herrasta-elokuvien ja Lost-sarjan tähti Dominic Monaghan esittää karmivan hauskan kauhukomedian pääosassa Arthuria, joka tienaa leipänsä ryöstämällä hautoja 1800-luvun Irlannissa. Mullan alta ei etsitä rikkauksia vaan ruumiita, joita tohtori Quint (Angus Scrimm) janoaa salamyhkäisiin tarkoituksiinsa. Jännitys alkaa tiivistyä, kun Arthurtutustuu yhdessä oppi-isänsä Willien (Larry Fessenden) kanssa uravalinnan varjopuoliin: henkiin herääviin vainajiin, vampyyreihin ja ruumiinryöstöbisneksen kovaotteisiin kilpailijoihin.
I Sell the Dead - Kuoleman kauppamiehet on rohkeasti sarjakuvamainen kauhukomedia, jonka hillitön tyyli tuo mieleen brittiläisen zombie-sensaation Shaun of the Deadin. Kerrontaa ovat innoittaneet sekä englantilaisen Hammer-studion legendaariset elokuvat että hirtehishuumorilla pippuroidut EC-kustantamon kauhusarjakuvat. Yhdistelmä on kuin ajanmukaistettu versio Stephen King -filmatisointien kuolemattomasta klassikosta Creepshow - yöjuttu.
Genre Komedia, Kauhu
Alkuperäisnimi I Sell The Dead
Ohjaaja Glenn McQuaid
Näyttelijät Dominic Monaghan, Ron Perlman, Larry Fessenden, Angus Scrimm, John Speredakos, Eileen Colgan, Brenda Cooney, Daniel Manche
Kuva Anamorphic Widescreen 1.78:1
Extrat Ohjaaja Glenn McQuaidin, Dominic Monaghanin ja Larry Fessendenin kommenttiraita, Making of, Making of visual effects, Elokuvateatteritraileri, Trailershow